ddrg/super_eurlex huggingface dataset:
SKLEP SVETA

z dne 14. decembra 2011

o podpisu Sporazuma v obliki izmenjave pisem med Evropsko unijo in vlado Ruske federacije o ohranitvi obveznosti o trgovini s storitvami iz trenutno veljavnega Sporazuma o partnerstvu in sodelovanju med EU in Rusijo v imenu Evropske unije in o njegovi začasni uporabi

(2012/107/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti členov 91 in 100(2) ter prvega pododstavka člena 207(4) v povezavi s členom 218(5) Pogodbe,

ob upoštevanju predloga Evropske komisije,

ob upoštevanju naslednjega:

(1) Komisija je glede na gospodarski pomen dostopa evropskih ponudnikov storitev na trg Ruske federacije za Unijo v pogajanjih z Rusko federacijo dosegla, da je slednja sprejela obsežne obveznosti v zvezi s trgovino s storitvami.

(2) Te obveznosti, ki se jih vključi v Protokol o pristopu Ruske federacije k Svetovni trgovinski organizaciji (STO), ne zagotavljajo enake ravni dostopa na trg, kot je opredeljena v obstoječih obveznostih Ruske federacije do Unije na podlagi Sporazuma o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Rusko federacijo na drugi z dne 24. junija 1994 (v nadaljnjem besedilu: SPS).

(3) Da bi se ohranile obveznosti na podlagi SPS, jih je treba določiti v zavezujočem sporazumu med vlado Ruske federacije in Evropsko unijo.

(4) Komisija je v okviru pogajanj o pristopu Ruske federacije k STO v imenu Evropske unije dosegla Sporazum v obliki izmenjave pisem med Evropsko unijo in vlado Ruske federacije o ohranitvi obveznosti o trgovini s storitvami iz trenutno veljavnega Sporazuma o partnerstvu in sodelovanju med EU in Rusijo (v nadaljnjem besedilu: Sporazum).

(5) Sporazum bi bilo treba podpisati.

(6) Glede na potrebo po zagotovitvi, da se bodo obveznosti Ruske federacije na podlagi SPS uporabljale tudi po datumu pristopa Ruske federacije k STO, bi bilo treba Sporazum uporabljati začasno do zaključka postopkov, potrebnih za njegovo sklenitev –

SPREJEL NASLEDNJI SKLEP:

Člen 1 Podpis Sporazuma v obliki izmenjave pisem med Evropsko unijo in vlado Ruske federacije o ohranitvi obveznosti o trgovini s storitvami iz trenutno veljavnega Sporazuma o partnerstvu in sodelovanju med EU in Rusijo se odobri v imenu Unije, s pridržkom sklenitve navedenega sporazuma. Besedilo Sporazuma je priloženo temu sklepu.

Člen 2 Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

Člen 3 Sporazum se v skladu z njegovimi določbami začasno uporablja začasno od datuma pristopa Ruske federacije k STO do zaključka postopkov, potrebnih za sklenitev Sporazuma (1).

Člen 4 Ta sklep začne veljati na dan sprejetja.

V Ženevi, 14. decembra 2011 Za Svet Predsednik M. NOGAJ

(1) Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.
SL Uradni list Evropske unije L 35/2

SKLEP SVETA

z dne 23. januarja 2012

o stališču, ki ga sprejme Evropska unija v okviru Posebnega odbora EU-Čile za carinsko sodelovanje in pravila o poreklu v zvezi s Prilogo III k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani o opredelitvi pojma izdelki s poreklom in načinih upravnega sodelovanja

(2012/71/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega odstavka člena 207 (4) Pogodbe v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1) Preferencialna pravila o poreklu so ključna za pravilno delovanje sporazumov o prosti trgovini med Evropsko unijo in njenimi trgovinskimi partnerji, vključno s Čilom. Sporazum o pridružitvi med Evropsko skupnostjo in njenimi državami članicami na eni strani ter Republiko Čile na drugi strani (1) (v nadaljnjem besedilu: Sporazum o pridružitvi) je bil podpisan 18. novembra 2002.

(2) Priloga III k Sporazumu o pridružitvi določa opredelitev pojma izdelkov s poreklom in načine upravnega sodelovanja. Veljati je začela 1. februarja 2003.

(3) Pojasnjevalne opombe k Prilogi III, ki carinskim organom zagotavljajo jasne smernice v zvezi s praktično uporabo navedene priloge, so veljavne od 1. januarja 2004.

(4) Cilj Sporazuma o pridružitvi, med drugim njegovega člena 58, je odpraviti carine za izdelke, ki imajo poreklo v eni pogodbenici in se izvažajo v drugo pogodbenico, s sklicevanjem na pravila o poreklu iz Priloge III k navedenemu sporazumu. Člen 36(2) navedene priloge se nanaša na „carinsko območje Skupnosti“.

(5) Stališče, ki ga sprejme Unija v okviru Posebnega odbora EU-Čile za carinsko sodelovanje in pravila o poreklu, bi moralo temeljiti na priloženem osnutku sklepa –

SPREJEL NASLEDNJI SKLEP:

Člen 1

Stališče, ki ga sprejme Evropska unija v okviru Posebnega odbora EU-Čile za carinsko sodelovanje in pravila o poreklu v zvezi s Prilogo III k Sporazumu o pridružitvi med Evropsko skupnostjo in njenimi državami članicami na eni strani ter Republiko Čile na drugi strani o opredelitvi pojma izdelkov s poreklom in načinih upravnega sodelovanja, temelji na osnutku sklepa navedenega posebnega odbora EU-Čile, priloženega temu sklepu.

Člen 2

Ta sklep začne veljati na dan sprejetja.

V Bruslju, 23. januarja 2012 Za Svet Predsednica M. GJERSKOV

(1) UL L 352, 30.12.2002, str. 3.
(5)

Vendar pa pravila o priznavanju in izvrševanju sodnih odločb iz člena 11 Atenskega protokola ne bi smela imeti prednosti pred ustreznimi pravili Unije, kot so bila s Sporazumom med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (2) razširjena na Dansko, ali pravili Luganske konvencije o pristojnosti in izvrševanju sodnih odločb v civilnih in gospodarskih zadevah z dne 16. septembra 1988 (3) ali Luganske konvencije o pristojnosti in priznavanju ter izvrševanju sodnih odločb v civilnih in gospodarskih zadevah z dne 30. oktobra 2007 (4), saj je učinek uporabe teh pravil zagotoviti, da so sodne odločbe priznane in izvršene vsaj v enakem obsegu kot v skladu s pravili Atenskega protokola.
(5)

V skladu s členom 32(6) Uredbe (ES) št. 1290/2005 se lahko države članice odločijo, da ne bodo izvajale postopka izterjave. Takšno odločitev je mogoče sprejeti le, če je skupna vsota že obstoječih in verjetnih stroškov izterjave višja od zneska izterjave ali če izterjave ni mogoče izvršiti zaradi plačilne nesposobnosti dolžnika ali oseb, ki so pravno odgovorne za nepravilnost, pri čemer je plačilna nesposobnost ugotovljena in priznana v skladu z nacionalno zakonodajo. Če je takšna odločitev sprejeta v štirih letih po prvi upravni ali sodni ugotovitvi ali v osmih letih, če je izterjava v postopku pred nacionalnimi sodnimi organi, se 100 % finančnih posledic zaradi neizvršene izterjave krije iz proračuna EU. V zbirnem poročilu iz člena 32(3) Uredbe (ES) št. 1290/2005 so navedeni zneski, za katere so se države članice odločile, da jih ne bodo izterjale, in razlogi za takšno odločitev. Za te zneske se ne bremenijo zadevne države članice in se zato krijejo iz proračuna EU. Ta sklep je ne glede na prihodnje sklepe o uskladitvi v skladu s členom 32(8) navedene uredbe.
2.

V skladu s členom 22 Uredbe Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti (1) ribiška plovila, ki plujejo pod zastavo Bolivarske republike Venezuele in za katera je bilo izdano dovoljenje za ribolov, med ribolovom na območju iz odstavka 1 upoštevajo določbe skupne ribiške politike Evropske unije glede ohranitvenih in nadzornih ukrepov in druge določbe zakonodaje Evropske unije, ki urejajo ribolov na tem območju.
(33)

Zadevni izdelek je bioetanol, včasih imenovan „etanol za gorivo“, tj. etilni alkohol, proizveden iz kmetijskih proizvodov, denaturiran ali nedenaturiran, brez proizvodov z vsebnostjo vode več kot 0,3 % (m/m), izmerjene v skladu s standardom EN 15376, kot tudi etilni alkohol, proizveden iz kmetijskih proizvodov, vsebovan v mešanicah z bencinom z vsebnostjo etilnega alkohola več kot 10 % (v/v), s poreklom iz ZDA, trenutno uvrščen pod oznake KN ex 2207 10 00, ex 2207 20 00, ex 2208 90 99, ex 2710 12 11, ex 2710 12 15, ex 2710 12 21, ex 2710 12 25, ex 2710 12 31, ex 2710 12 41, ex 2710 12 45, ex 2710 12 49, ex 2710 12 51, ex 2710 12 59, ex 2710 12 70, ex 2710 12 90, ex 3814 00 10, ex 3814 00 90, ex 3820 00 00 in ex 3824 90 97.
(6)

V oceni Komisije, ki je bila zaključena aprila 2011, je bilo ugotovljeno, da Institute for Animal Health, Pirbright Laboratory uspešno izpolnjuje vse funkcije in naloge referenčnega laboratorija EU za slinavko in parkljevko, določene v Prilogi XVI k Direktivi 2003/85/ES, ter odgovornosti referenčnih laboratorijev EU, določene v členu 32(2) in (4) Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (3).
SL Uradni list Evropske unije L 347/36

IZVEDBENI SKLEP KOMISIJE

z dne 13. decembra 2012

o spremembi Sklepa 2010/221/EU glede nacionalnih ukrepov za preprečevanje vnosa nekaterih bolezni vodnih živali v dele Irske, Finske in Združenega kraljestva

(notificirano pod dokumentarno številko C(2012) 9295)

(Besedilo velja za EGP)

(2012/786/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) in zlasti člena 43(2) Direktive,

ob upoštevanju naslednjega:

(1) Sklep Komisije 2010/221/EU z dne 15. aprila 2010 o odobritvi nacionalnih ukrepov za omejevanje vpliva nekaterih bolezni pri živalih iz ribogojstva in prosto živečih vodnih živalih v skladu s členom 43 Direktive Sveta 2006/88/ES (2) nekaterim državam članicam omogoča, da uporabljajo omejitve za pošiljke navedenih živali za preprečevanje vnosa nekaterih bolezni na njihovo ozemlje, če dokažejo, da na njihovem ozemlju oziroma na nekaterih njihovih razmejenih območjih ni navedenih bolezni, ali če vzpostavijo program za izkoreninjenje ali program nadzora bolezni.

(2) Celinski deli ozemlja Finske so navedeni v Prilogi II k Sklepu 2010/221/EU kot ozemlja z odobrenim programom za izkoreninjenje bakterijskega nefritisa (BKD).

(3) Zato so bili s Sklepom 2010/221/EU odobreni nekateri nacionalni ukrepi Finske glede pošiljk živali iz akvakulture tistih vrst, ki so dovzetne za bolezni, na navedena območja.

(4) Finska je sporočila Komisiji, da čeprav je bil na več območjih že storjen napredek, so nekatera območja še vedno okužena z BKD. Finska je zato zaprosila, da se povodje Vesijärvi izključi iz programa za izkoreninjenje. Prilogo II bi bilo zato treba ustrezno spremeniti.

(5) V Prilogi III k Sklepu 2010/221/EU je trenutno navedenih devet kompartmentov na ozemlju Irske z odobrenim programom nadzora ostreidnega herpesvirusa 1 μνar (OsHV-1 μνar).

(6) Irska je Komisijo obvestila o odkritju OsHV-1 μνar v Drumcliff v kompartmentu 3, Shannon Estuary v kompartmentu 6 in Oysterhaven Bay v kompartmentu 9. Geografsko mejo navedenih kompartmentov v Prilogi III k Sklepu 2010/221/EU bi bilo zato treba spremeniti.

(7) Priloga III k Sklepu 2010/221/EU navaja ozemlja Velike Britanije, Severne Irske in Guernseya kot ozemlja z odobrenim programom nadzora OsHV-1 μνar.

(8) Združeno kraljestvo je obvestilo Komisijo o odkritju OsHV-1 μνar v Angliji in na Severnem Irskem. Geografsko mejo navedenih ozemelj v Prilogi III k Sklepu 2010/221/EU bi bilo zato treba spremeniti.

(9) Sklep 2010/221/EU bi bilo zato treba ustrezno spremeniti.

(10) Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

Člen 1

Prilogi II in III k Sklepu 2010/221/EU se nadomestita z besedilom iz Priloge k temu sklepu.

Člen 2

Ta sklep je naslovljen na države članice.

V Bruslju, 13. decembra 2012 Za Komisijo Tonio BORG Član Komisije

(1) UL L 328, 24.11.2006, str. 14.

(2) UL L 98, 20.4.2010, str. 7.
SL Uradni list Evropske unije C 360/4

SKLEP SVETA

z dne 20. novembra 2012

o imenovanju članov in nadomestnih članov Svetovalnega odbora za prosto gibanje delavcev za Italijo

2012/C 360/03

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 492/2011 Evropskega parlamenta in Sveta z dne 5. aprila 2011 o prostem gibanju delavcev v Uniji (1) in zlasti členov 23 in 24 Uredbe,

ob upoštevanju seznamov kandidatov, ki so jih Svetu posredovale vlade držav članic,

ob upoštevanju naslednjega:

(1) Svet je s Sklepom z dne 4. oktobra 2012 (2) imenoval člane in nadomestne člane Svetovalnega odbora za prosto gibanje delavcev za obdobje od 25. septembra 2012 do 24. septembra 2014.

(2) Italijanska vlada je predložila predloge za imenovanje na več prostih mest –

SPREJEL NASLEDNJI SKLEP:

Člen 1

Za člane in nadomestne člane Svetovalnega odbora za prosto gibanje delavcev se za obdobje do 24. septembra 2014 imenujejo:

I. PREDSTAVNIKI VLADE

Država Člana Nadomestni član Italija Grazia STRANO Daniele LUNETTA Iolanda Valeria GUTTADAURO





II. PREDSTAVNIKI SINDIKATOV

Država Člana Nadomestni član Italija Ornella CILONA Ilaria FONTANIN Giuseppe CASUCCI





III. PREDSTAVNIKI ZDRUŽENJ DELODAJALCEV

Država Člana Nadomestni član Italija Armando OCCHIPINTI Paola ASTORRI Yasaman PARPINCHEE

Člen 2

Svet bo pozneje imenoval še člane in nadomestne člane, ki trenutno še niso bili določeni.

Člen 3

Ta sklep začne veljati na dan sprejetja.

V Bruslju, 20. novembra 2012 Za Svet Predsednik A. D. MAVROYIANNIS

(1) UL L 141, 27.5.2011, str. 1.

(2) UL C 302, 6.10.2012, str. 1.
dodata se naslednja odstavka:

"13. Odstavka 1 in 2 se ne uporabljata za dejanja in transakcije, ki se izvršijo v zvezi s subjekti iz Priloge II, če so nosilci pravic, ki izhajajo iz prvotne dodelitve pogodbe o delitvi proizvodnje plina pred 27. oktobrom 2010 s strani neodvisne vlade, ki ni iranska, in sicer če so takšna dejanja in transakcije povezani s sodelovanjem subjekta v tej pogodbi.

14. Odstavka 1 in 2 se ne uporabljata za dejanja in transakcije, ki se izvršijo v zvezi s subjekti iz Priloge II, če so potrebni za izvajanje obveznosti iz člena 3c(2) do 31. decembra 2014, pod pogojem, da so bila ta dejanja in transakcije vnaprej odobrena za posamezen primer, s strani zadevne države. Zadevna država o svoji nameri, da podeli dovoljenje, obvesti druge države članice in Komisijo.".
(a)

za člane: — Cristian Mihai ADOMNIȚEI, President of Iași County Council — Dragoș Adrian BENEA, President of Bacău County Council — Ovidiu BRĂILOIU, Mayor of Eforie town, Constanța County — Csaba BORBOLY, President of Harghita County Council — Mariana GÂJU, Mayor of the Cumpăna commune, Constanța County — Emilian OPREA, Mayor of Chitila town, Ilfov County ter
(2)

Sklep Sveta 2001/822/ES (2) določa pravni okvir za spodbujanje gospodarskega in socialnega razvoja čezmorskih držav in ozemelj (v nadaljnjem besedilu: ČDO) in za krepitev gospodarskih odnosov med njimi in Unijo. Priloga I A k Sklepu 2001/822/ES vsebuje seznam zadevnih ČDO, pridruženih v skladu s členom 1(2) navedenega sklepa.
(1)

Z Odločbo Komisije 2008/589/ES (2) je bil uveden posebni program nadzora in inšpekcijskih pregledov, ki velja za obdobje štirih let in je namenjen zagotovitvi usklajenega izvajanja večletnega načrta na podlagi Uredbe Sveta (ES) št. 1098/2007 (3) za staleže trske v Baltskem morju in ribištvo, ki izkorišča te staleže.
(1)

vstavi se naslednji člen: „Člen 17b 1. Če ima država članice informacije, na podlagi katerih utemeljeno sumi, da tovor na plovilih in zrakoplovih, namenjenih v Sirijo,vsebuje predmete, katerih dobava, prodaja, prenos ali izvoz je prepovedan na podlagi člena 1 ali je pogojen z dovoljenjem na podlagi člena 1a, v skladu z nacionalno zakonodajo ter ob upoštevanju mednarodnega prava, zlasti pomorskega prava in ustreznih mednarodnih sporazumov o civilnem letalstvu in sporazumih o pomorskem prometu pregleda vsa takšna plovila in zrakoplove v svojih pristaniščih in na svojih letališčih ter v svojem teritorialnem morju vodah, v skladu z odločitvami in zmožnostmi svojih pristojnih organov ter, če je to potrebno v skladu z mednarodnim pravom za teritorialno morje, z dovoljenjem države članice zastave. 2. Države članice, ki odkrijejo predmete, katerih dobava, prodaja, prenos ali izvoz je na podlagi člena 1 ali 1a prepovedan, jih v skladu s svojo nacionalno zakonodajo in ob upoštevanju mednarodnega prava zasežejo in odstranijo. 3. Države članice v skladu s svojo nacionalno zakonodajo sodelujejo pri pregledih in odstranjevanju na podlagi odstavkov 1 in 2. 4. Od zrakoplovov in plovil, ki prevažajo tovor v Sirijo, se za vse blago, ki se prinese v državo članico ali iz nje, pred prihodom ali pred odhodom zahtevajo dodatne informacije.“;
V pregledu je bilo ugotovljeno, da je skladnost Portugalske s pogoji za prvo četrtletje leta 2012 zadovoljiva. Leta 2011 je javnofinančni primanjkljaj znašal 4,2 % BDP. Proračunski cilj 4,5 % BDP za leto 2012 je dosegljiv. Ponovno uravnoteženje gospodarstva se je hitro nadaljevalo, izvoz pa je presegel pričakovanja in več kot nadomestil manjše domače povpraševanje. Tveganja za proračunske cilje v zvezi s ponovnim uravnoteženjem makroekonomskih obetov pa so se začela uresničevati, zlasti s sestavo rasti, ki je bolj usmerjena k neto izvozu in proč od domačega povpraševanja, ter na podlagi precejšnjega poslabšanja razmer na trgu dela. Reforme za povečanje dolgoročnega potenciala za rast gospodarstva so prinesle napredek. Reforma trga dela, ki je bila usmerjena na odstranjevanje togosti ter izboljšanje produktivnosti, je bila uzakonjena in jo je treba ohraniti. Izplačevanje odpravnin bi moralo biti usklajeno s povprečjem Unije in treba bi bilo ustanoviti sklad za financiranje dela odpravnin. Predlog za revizijo mehanizma za razširitev kolektivnih pogodb je v pripravi. Še naprej se nadaljujejo prizadevanja na področju politik v podporo stabilnosti finančnega sistema. Prodaja Banco Português de Negócios (BPN) je bila zaključena in upravljanje posebnega instrumenta bi moralo biti optimizirano, da bi se čim bolj izboljšala izterjava sredstev, prenesenih iz BPN.

Razdolževanje finančnega sektorja poteka urejeno. Dokapitalizacija bančnega sistema je na pravi poti, da bi bil do junija 2012 zagotovljen minimalen delež osnovnega kapitala prvega reda v višini 9 %, vključno z zahtevami Evropskega bančnega organa in potrebami po kapitalu, povezanimi z delnim prenosom pokojninskih skladov in posebnimi inšpekcijami na kraju samem. Okvir za zgodnje posredovanje, reševanje in zavarovanje depozitov je bil okrepljen in portugalski organi so pozvani, da pripravijo izvedbene ukrepe. Reforme trga proizvodov, zlasti pri zaščitenih storitvah, so ključne za ponovno vzpostavitev konkurenčnosti in spodbujanje rasti ter zaposlovanja. Portugalska vlada izvaja strategijo za prestrukturiranje podjetij v državni lasti za zmanjšanje njihove zadolženosti in za zagotovitev boljših pogojev za tržno financiranje. Študijo za oceno stroškov in koristi ponovnega pogajanja o vseh pogodbah javno-zasebnih partnerstev ali koncesijskih pogodbah za zmanjšanje javnofinančnih obveznosti pripravlja mednarodna revizijska družba. Portugalska vlada se je zavezala, da bo zagotovila učinkovit sistem izvajanja predpisov o konkurenci. Uredbe na področju stanovanjskega trga se posodabljajo z namenom spodbujanja geografske mobilnosti, reforma pravosodnega sistema pa dobro napreduje. Program privatizacije se izvaja na podlagi novega okvirnega zakona.
1.

Člen 1 se nadomesti z naslednjim: „Člen 1 Za razvrščanje prašičjih trupov v Španiji se v skladu s točko 1 oddelka B.IV Priloge V k Uredbi Sveta (ES) št. 1234/2007 (4) odobri uporaba naslednjih metod: (a) naprava, imenovana „Fat-O-Meat’er (FOM)“, in z njo povezane metode ocenjevanja, ki so podrobno opredeljene v delu 1 Priloge; (b) naprava, imenovana „Fully automatic ultrasonic carcass grading (Autofom)“, in z njo povezane metode ocenjevanja, ki so podrobno opredeljene v delu 2 Priloge; (c) naprava, imenovana „UltraFom 300“, in z njo povezane metode ocenjevanja, ki so podrobno opredeljene v delu 3 Priloge; (d) naprava, imenovana „Automatic vision system (VCS2000)“, in z njo povezane metode ocenjevanja, ki so podrobno opredeljene v delu 4 Priloge; (e) naprava, imenovana „Fat-O-Meater II (FOM II)“, in z njo povezane metode ocenjevanja, ki so podrobno opredeljene v delu 5 Priloge; (f) naprava, imenovana „Autofom III“, in z njo povezane metode ocenjevanja, ki so podrobno opredeljene v delu 6 Priloge; (g) „ročne metode (ZP)“ z ravnilom in z njo povezane metode ocenjevanja, ki so podrobno opredeljene v delu 7 Priloge. Ročna metoda ZP z ravnilom iz točke (g) prvega odstavka se odobri samo za klavnice: (a) kjer število zakolov letno v povprečju ne presega 500 prašičev na teden, in (b) ki imajo klavno linijo z zmogljivostjo predelave največ 40 prašičev na uro.
(1)

Mejne vrednosti za javne razpisne postopke, določene v Direktivi 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (2) so bile spremenjene z Uredbo Komisije (EU) št. 1251/2011 z dne 30. novembra 2011 o spremembi direktiv 2004/17/ES, 2004/18/ES in 2009/81/ES Evropskega parlamenta in Sveta glede njihovih pragov uporabe za postopke za oddajo naročil (3).
„(f)

dokončanje naslednjih delovnih procesov v irskih bankah v domači lasti, o rezultatih katerih bodo irski organi poročali Komisiji, ECB in Mednarodnemu denarnemu skladu: (i) neodvisen pregled kakovosti sredstev, da bi se ocenila kakovost skupnih in individualnih posojilnih portfeljev ter postopki, ki se uporabljajo za določitev in spremljanje kakovosti sredstev; (ii) pregled posojilnih poslov v težavah, da bi se ocenila operativna zmogljivost in učinkovitost upravljanja posojilnih portfeljev v težavah v bankah, vključno z upravljanjem zaostankov plačil in načini odpravljanja slabih posojil ter zmanjšanjem izgub iz posojil; (iii) potrditev celovitosti podatkov, da bi se ocenila zanesljivost podatkov bank; ter (iv) prakse pripoznavanja dohodkov in pomlajevanja kreditov (re-ageing), da bi se proučilo, če so obstoječe prakse skladne z mednarodnimi standardi računovodskega poročanja (MSRP) in ustreznimi regulativnimi smernicami;
6.

člen 18 se nadomesti z naslednjim: „Člen 18 Razkritje podatkov in dokumentov 1. VP je pooblaščen, da Združenim narodom, NATO/KFOR in drugim tretjim stranem, ki sodelujejo v tem skupnem ukrepu, razkrije tajne podatke in dokumente EU, pripravljene za namene EULEX KOSOVO, do ustrezne stopnje tajnosti za vsakega od njih v skladu s Sklepom 2011/292/EU. Zaradi lažjega izvajanja se pripravijo tehnični dogovori na lokalni ravni. 2. V primeru posebne in nujne operativne potrebe je VP prav tako pooblaščen, da v skladu s Sklepom 2011/292/EU pristojnim lokalnim organom razkrije tajne podatke in dokumente EU do stopnje ‚RESTREINT UE / EU RESTRICTED‘, pripravljene za namene EULEX KOSOVO. V vseh drugih primerih se takšni podatki in dokumenti pristojnim lokalnim organom razkrijejo po postopkih, ustreznih stopnji sodelovanja teh organov z EU. 3. VP je pooblaščen, da Združenim narodom, NATO/KFOR, drugim tretjim državam, ki sodelujejo v tem skupnem ukrepu, in ustreznim lokalnim organom razkrije dokumente EU, ki niso označeni kot tajni in se nanašajo na posvetovanja Sveta v zvezi z EULEX KOSOVO, za katera skladno s členom 6(1) Poslovnika Sveta (5) velja obveznost varovanja poslovne skrivnosti. 4. VP lahko takšna pooblastila kot tudi zmožnost sklepanja zgoraj navedenih dogovorov prenese na osebe pod njegovim vodstvom, poveljnika civilne operacije in/ali vodjo misije.
(2)

Iz uradnih poročil v zvezi z akcijami pregleda v letih 2009, 2010 in 2011, ki jih je predložila Srbija, in informacij, pridobljenih z misijo, ki jo je v navedeni državi izvedel Urad za prehrano in veterinarstvo novembra in decembra 2009, je razvidno, da organizem v Srbiji ni prisoten in da je navedena država izvajala postopke nadzora, pregleda in testiranja za organizem med uvozom in domačo proizvodnjo gomoljev Solanum tuberosum L.